Zápisnica
zo zasadnutia Miestneho zastupiteľstva mestskej časti Bratislava – Podunajské Biskupice 
zo dňa 19.04.2016.

Prítomní:	PhDr. Alžbeta Ožvaldová	-	starostka mestskej časti
		Ing. Iveta Györgyová		-	miestna kontrolórka 
		poslanci			-	podľa prezenčnej listiny
		pracovníci MiÚ		-	podľa prezenčnej listiny

Navrhnutý program :

01)	Otvorenie.
02)	Kontrola plnenia uznesení prijatých na zasadnutiach MiZ MČ Bratislava – Podunajské Biskupice dňa 16.02.2016 a 21.05.2015.
03)	Informácia o činnosti OO PZ Bratislava – Podunajské Biskupice OPP OR PZ v Bratislave II v mestskej časti Bratislava – Podunajské Biskupice za rok 2015.
04)	Správa o činnosti Okrskovej stanice MsP Bratislava Ružinov v MČ Bratislava – Podunajské Biskupice za obdobie od 01.01.2015 do 31.12.2015.
05)	Správa o výsledku kontrolnej činnosti miestnej kontrolórky mestskej časti Bratislava – Podunajské Biskupice.
06)	Návrh Všeobecne záväzného nariadenia hlavného mesta Slovenskej republiky Bratislavy č..../ 2016 z ........ 2016, o dočasnom parkovaní motorových vozidiel na vymedzených úsekoch miestnych komunikácií na území hlavného mesta Slovenskej republiky Bratislavy, výške úhrady za dočasné parkovanie motorových vozidiel, spôsobe úhrady a preukázania jej zaplatenia. 
07)	Záverečný účet Mestskej časti Bratislava – Podunajské Biskupice za rok 2015.
08)	Návrh na použitie finančných prostriedkov z Rezervného fondu Mestskej časti Bratislava – Podunajské Biskupice.
09)	Zmena č. 2 číselného a programového rozpočtu Mestskej časti Bratislava – Podunajské Biskupice na rok 2016.
10)	Návrh na odpísanie pohľadávky z účtovnej evidencie Mestskej časti Bratislava – Podunajské Biskupice voči spoločnosti RIWERK, s.r.o., IČO: 35 726 458.
11)	Návrh na schválenie prevodu vlastníctva bytu do vlastníctva právoplatného nájomcu obecného bytu v Mestskej časti Bratislava – Podunajské Biskupice.
12)	Návrh na odkúpenie pozemkov parc.č. 6044/1 o výmere 1176 m2 a parc.č. 6044/2 o výmere 461 m2 na Lieskovskej ceste v k.ú. Podunajské Biskupice.
13)	Návrh na odkúpenie pozemkov registra „E“ parc.č. 1803/2 a parc.č. 1802/2 na Ulici svornosti v k.ú. Podunajské Biskupice Magistrátom hlavného mesta SR Bratislavy.
14)	Návrh prechodu nájmu pozemku registra „C“ parc.č. 5590/2 o výmere 155 m2 pod stavbou so súpisným číslom 10891 na Dudvážskej ul. na dobu neurčitú v k.ú. Podunajské Biskupice v prospech vlastníka stavby: REEBAU, s.r.o., IČO: 36 667 323, Sabinovská 8, 821 02 Bratislava, ako prípad hodný osobitného zreteľa v zmysle § 9a, ods. 9, písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.
15)	Návrh prechodu nájmu časti pozemku registra „C“ parc.č. 5543/1 o výmere 25,70 m2 pod predajným stánkom na trhovisku Latorická na dobu neurčitú v k.ú. Podunajské Biskupice v prospech vlastníka stánku spoločnosti: ENPI, s.r.o., IČO: 35 860 642, Estónska 1/A, 821 06 Bratislava, ako prípad hodný osobitného zreteľa v zmysle § 9a, ods. 9, písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

02)

16)	Návrh nájmu pozemkov parc.č. 1206 – záhrady o výmere 786 m2 a parc.č. 1205 – záhrady o výmere 614 m2 na Petöfiho ul.č. 52 na dobu neurčitú v k.ú. Podunajské Biskupice v prospech: Rozália Škrabáková, Petöfiho č. 52, 821 06 Bratislava, ako prípad hodný osobitného zreteľa v zmysle § 9a, ods. 9, písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.
17)	Návrh nájmu nebytových priestorov a návrh nájomnej zmluvy na nájom nebytových priestorov nachádzajúcich sa v Základnej škole Bieloruská 1 v zriaďovateľskej pôsobnosti Mestskej časti Bratislava – Podunajské Biskupice o výmere 91 m2 za účelom hudobnej a jazykovej výučby na obdobie od 1.5.2016 do 30.6.2025, ako prípad hodný osobitného zreteľa v zmysle § 9a, ods. 9, písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.
18)	Návrh prevádzkovej doby pre prevádzkareň ALIS cafe – bar, Kazanská 19, 821 06 Bratislava prevádzkovateľa: Eva Tavalyová, Vývojova 369/10, 851 10 Bratislava.
19)	Návrh prevádzkovej doby pre prevádzkareň Pizzeria Fantozzi, Ipeľská 4, 821 06 Bratislava prevádzkovateľa: West – Group, s.r.o. Krajinská 15/A, 821 06 Bratislava.
20)	Správa o vyhodnotení zimnej služby za obdobie od 01.12.2015 do 29.02.2016.
21)	Rôzne.
22)	Interpelácie poslancov.
23)	Záver.

K bodu 01)	Otvorenie.

Starostka mestskej časti PhDr. Alžbeta Ožvaldová privítala na zasadnutí miestneho zastupiteľstva poslancov mestskej časti,  pracovníkov miestneho úradu a riaditeľku Bytového podniku Podunajské Biskupice, s.r.o., zástupcu riaditeľa OO PZ Podunajské Biskupice Mgr. Ľubomíra Miňa, veliteľa OS MsP Ružinov hl. kom. JUDr. Tuleja a ďalších hostí. Konštatovala, že na zasadnutí je prítomných všetkých 15 poslancov, t.j. miestne zastupiteľstvo je uznášania schopné. Z rokovania sa žiadny poslanec neospravedlnil. Nakoľko žiadny poslanec nepredložil návrh na doplnenie programu rokovania, dala hlasovať o predloženom programe, zložení návrhovej komisie a overovateľov zápisnice a miestne zastupiteľstvo prijalo

UZNESENIE č. 160/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
1.	predložený návrh programu rokovania,
za: 15 – jednomyseľne

2.	návrhovú komisiu v zložení: 	         	Vladimír Holásek, Anna Brániková, 
Attila Foglszinger;
za: 15 – jednomyseľne

3.	overovateľov zápisnice:  		Rozália Múčková, Pavol Kubiš	
za: 15 – jednomyseľne

03)

K bodu 02)	Kontrola plnenia uznesení prijatých na zasadnutiach MiZ MČ Bratislava – Podunajské Biskupice dňa 16.02.2016 a 21.05.2015.

Materiál uviedla prednostka miestneho úradu Ing. Janigová. V diskusii poslanec Krippel, s prihliadnutím na odpoveď k svojej interpelácii, požiadal o urýchlenú výmenu oplotenia tenisového ihriska pri ZŠ Podzáhradná ul., nakoľko pletivo je skorodované a nejedná sa o finančne náročnú požiadavku. Poslanec Kubiš poukázal na uznesenia v plnení, kde podľa jeho názoru chýba termín na splnenie úlohy a zodpovedná osoba za plnenie uznesenia. Navrhol zavedenie plnenia nesplnených uznesení.
Poslanec Lampart opätovne otvoril svoju interpeláciu ohľadne problematiky zamedzenia vstupu bezdomovcov do NC Hron. Prítomní zástupcovia policajných orgánov Mjr. Mgr. Ľubomír Miňo z OO PZ Podunajské Biskupice a JUDr. Jaroslav Tuleja z OS MsP Bratislava – Ružinov potvrdili, že bezdomovci sú problém všade, avšak vylúčenie určitého okruhu občanov z nákupných centier nie je podporené legislatívou.
Miestne zastupiteľstvo bez ďalšej diskusie prijalo
		
	UZNESENIE č. 161/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
predloženú kontrolu plnenia uznesení prijatých na svojich zasadnutiach
a)	dňa 16.02.2016
b)	dňa 21.05.2015. 

za: 15 – jednomyseľne

K bodu 03)	Informácia o činnosti OO PZ Bratislava – Podunajské Biskupice OPP OR PZ v Bratislave II v mestskej časti Bratislava – Podunajské Biskupice za rok 2015.

Materiál uviedol zástupca riaditeľa OO PZ Podunajské Biskupice Mjr. Mgr. Ľubomír Miňo. Po otvorení diskusie sa poslanec Kubiš informoval o súčasnom stave medializovaných správ o návrhu na zlučovanie niektorých oddelení a zriadenie stanice polície pri obytnom dome „Pentagon“. Mjr. Miňo potvrdil, že bol návrh na presťahovanie OO PZ Vrakuňa do objektu bývalého kultúrneho strediska Tallin susediaceho s obytným domom  „Pentagon“. Mestská časť Bratislava – Vrakuňa ponúkla tento objekt ministerstvu vnútra za cenu 1,- Euro, avšak objekt je značne zdevastovaný a vyžaduje vysoké náklady na rekonštrukciu. Medializované zlúčenie obvodných oddelení Vrakuňa a Podunajské Biskupice v súčasnosti nie je aktuálne, čo potvrdila aj starostka mestskej časti. K takémuto zlúčeniu by mohlo dôjsť len so súhlasom oboch mestských častí.
Poslankyňa Jégh poukázala na tieto problémy:

1.	Na plote ZŠ Vetvárska a pri DM drogérii na Trojičnom námestí vysedávajú niektorí obyvatelia konzumujúci alkoholické nápoje. Prázdne obaly prehadzujú cez plot do areálu školy a tento stav pohoršuje rodičov žiakov školy.

04)

2.	Parkovacie miesta pred miestnym úradom, ako i celom Trojičnom námestí využívajú mimo bratislavskí vodiči na odstavenie svojich vozidiel na celý deň a do centra mesta pokračujú mestskou hromadnou dopravou. Takto blokujú parkovacie miesta určené pre klientov úradu a návštevníkov obchodných prevádzok na námestí. Vodiči parkujú svoje vozidlá tiež aj priamo na komunikáciách III. a IV. v mestskej časti, čím bránia plynulému prejazdu ostatným vodičom.
3.	Neustále porušovanie dopravného značenia: zákaz odbočenia z Vinohradníckej ulice doľava.

Mjr. Mgr. Ľubomír Miňo odpovedal, že v prípade ak má mestská časť prijaté všeobecne záväzné nariadenie o zákaze požívania alkoholických nápojov v okolí škôl, tento problém môže riešiť mestská polícia. Riešenie statickej dopravy (parkovanie) tiež spadá do pôsobnosti mestskej polície. Na Vinohradníckej ulici sa vykonávajú dopravné kontroly neustále. Starostka mestskej časti informovala poslankyňu, že je v kontakte s majiteľom budovy kde sídli aj DM drogéria a vyzvala ho na zvýšenie oplotenia objektu tak, aby sa zamedzilo neprístojnému správaniu niektorých občanov.
Poslankyňa Brániková skonštatovala, že situácia v okolí ZŠ Bieloruská ul. sa zlepšila.
Poslanec Kubiš sa informoval, či má polícia už k dispozícii tzv. inteligentné vozidlá a ak áno navrhol s takýmto vozidlom uskutočniť spoločnú akciu s mestskou políciou zameranú na dlhodobo odstavené a nepoužívané vozidlá na parkoviskách na sídlisku Medzi jarkami, kde blokujú parkovacie miesta. Je podozrenie, že je tam odstavených viac vozidiel, ktoré nemajú zaplatené povinné zmluvné poistenie a vodiči tieto autá vôbec nepoužívajú. Mjr. Mgr. Ľubomír Miňo odpovedal, že s mestskou políciou úzko spolupracujú, poskytujú jej aj súčinnosť pri zisťovaní majiteľov motorových vozidiel. Problém je v tom, že pokiaľ vozidlo, ktoré nemá uhradené povinné zmluvné poistenie, nie je účastníkom cestnej premávky, nie je možné majiteľa sankcionovať.
Po ukončení diskusie dala starostka mestskej časti hlasovať o predloženom návrhu uznesenia a miestne zastupiteľstvo prijalo

UZNESENIE č. 162/2014-2018
Miestne zastupiteľstvo Mestskej časti Bratislava – Podunajské Biskupice

b e r i e   n a   v e d o m i e
predloženú Informáciu o činnosti OO PZ Bratislava – Podunajské Biskupice OPP OR PZ v Bratislave II v mestskej časti Bratislava – Podunajské Biskupice za rok 2015.

za: 15 – jednomyseľne

K bodu 04)	Správa o činnosti Okrskovej stanice MsP Bratislava Ružinov v MČ Bratislava – Podunajské Biskupice za obdobie od 01.01.2015 do 31.12.2015.

Materiál uviedol veliteľ OS MsP Bratislava Ružinov hl. kom. JUDr. Jaroslav Tuleja a vyjadril sa tiež k niektorým predchádzajúcim pripomienkam poslancov. Vysvetlil, že zákon o odpadoch taxatívne ustanovuje čo je vrak 

05)

motorového vozidla. Mestská polícia lustruje podozrivé vozidlá na parkoviskách a následne potvrdené vraky vozidiel nahlasuje na odbor životného prostredia na ďalšie riešenie. K problematike požívania alkoholických nápojov pri základnej škole a pri podozrení na zlé parkovanie vozidiel odporučil okamžite kontaktovať stanicu mestskej polície za účelom zjednania nápravy.
Po otvorení diskusie poslanec Tóth vzniesol nasledovné požiadavky:

1.	Prehodnotiť vyznačené parkovanie na Nákupnej ulici, ktoré je podľa jeho názoru zlé.
2.	Prehodnotiť osadenie dopravnej značky Stop pri vyústení Učiteľskej ulice na Odeskú ulicu a nahradiť ju značkou Daj prednosť v jazde.
3.	Z dôvodu vysokej hlučnosti zmerať hlučnosť prechádzajúcich vlakov cez Podunajské Biskupice.

K prvej a druhej požiadavke sa vyjadrila starostka mestskej časti. Ubezpečila poslanca, že parkovanie vyznačené na Nákupnej ulici bolo zrealizované na základe požiadavky dopravnej polície a dopravná značka Stop pri vyústení Učiteľskej ulice na Odeskú ulicu bola osadená taktiež na základe požiadavky dopravnej polície. Hl. kom. JUDr. Jaroslav Tuleja informoval poslanca Tótha, že mestská polícia nevlastní prístroj na meranie hluku a odporučil s touto požiadavkou sa obrátiť na Úrad verejného zdravotníctva.
Po ukončení diskusie dala starostka mestskej časti hlasovať o predloženom návrhu uznesenia a miestne zastupiteľstvo prijalo

UZNESENIE č. 163/2014-2018
Miestne zastupiteľstvo Mestskej časti Bratislava – Podunajské Biskupice

b e r i e   n a   v e d o m i e
predloženú Správu o činnosti Okrskovej stanice MsP Bratislava Ružinov v MČ Bratislava – Podunajské Biskupice za obdobie od 01.01.2015 do 31.12.2015.

za: 15 – jednomyseľne

K bodu 05)	Správa o výsledku kontrolnej činnosti miestnej kontrolórky mestskej časti Bratislava – Podunajské Biskupice.

Materiál uviedla miestna kontrolórka Ing. Iveta Györgyová. Miestne zastupiteľstvo bez diskusie prijalo

UZNESENIE č. 164/2014-2018
Miestne zastupiteľstvo Mestskej časti Bratislava – Podunajské Biskupice

b e r i e   n a   v e d o m i e
predloženú Správu o výsledku kontrolnej činnosti miestnej kontrolórky mestskej časti Bratislava – Podunajské Biskupice.

za: 15 – jednomyseľne

06)

K bodu 06)	Návrh Všeobecne záväzného nariadenia hlavného mesta Slovenskej republiky Bratislavy č..../ 2016 z ........ 2016, o dočasnom parkovaní motorových vozidiel na vymedzených úsekoch miestnych komunikácií na území hlavného mesta Slovenskej republiky Bratislavy, výške úhrady za dočasné parkovanie motorových vozidiel, spôsobe úhrady a preukázania jej zaplatenia. 

Materiál uviedla starostka mestskej časti PhDr. Ožvaldová so záverom, že tak ako v minulosti trvá na svojom stanovisku, že zavedenie rezidenčného parkovania na území mestskej časti v súčasnosti nie je opodstatnené pre veľký nedostatok parkovacích miest pre tzv. rezidentov najmä v sídliskových častiach. Odmietavé stanovisko k spracovanej parkovacej politike vyjadrilo miestne zastupiteľstvo aj v minulosti.
Po otvorení diskusie poslanec Krippel povedal, že aj keď sa naša mestská časť nezapojí do parkovacej politiky mesta, predložený návrh všeobecne záväzného nariadenia nevyhovuje ani obyvateľom našej mestskej časti, nakoľko aj náš občan bude musieť v iných mestských častiach za parkovanie platiť a nie málo. Preto bude hlasovať za alt. č. 2 návrhu uznesenia. Vyslovil názor, že rezidentom má byť občan s trvalým bydliskom v Bratislave, t.j. úhrady za parkovanie by mali platiť len pre vozidlá z mimo Bratislavy.
Zástupca starostky mestskej časti poslanec Černý sa vo svojom vystúpení priklonil k schváleniu alt. 2 predloženého návrhu uznesenia, ktorý navrhol doplniť nasledovne: Predložený návrh VZN nezavádza jednotnú parkovaciu politiku, keďže v nejasných otázkach odkazuje na VZN mestských častí. Predloženým návrhom vzniká 17 lokálnych parkovacích politík pri neúmernom finančnom zaťažení obyvateľov mesta Bratislavy.   Občan s trvalým bydliskom v Bratislave by mal byť rezidentom v rámci celého mesta Bratislava. Tento návrh prijala predkladateľka autoremedúrou.
Schválenie alt. 2 návrhu uznesenia s prednesenými pripomienkami podporil aj poslanec Duranský.
Na základe názorov z diskusie dala starostka mestskej časti hlasovať o alt. 2 predloženého návrhu uznesenia doplneného o návrh svojho zástupcu a miestne zastupiteľstvo prijalo

UZNESENIE č. 165/2014-2018
Miestne zastupiteľstvo Mestskej časti Bratislava – Podunajské Biskupice

n e o d p o r ú č a
Mestskému zastupiteľstvu schváliť návrh Všeobecne záväzného nariadenia hlavného mesta Slovenskej republiky Bratislavy č. .../2016 z ......... 2016, o dočasnom parkovaní motorových vozidiel na vymedzených úsekoch miestnych komunikácií na území hlavného mesta Slovenskej republiky Bratislavy, výške úhrady za dočasné parkovanie motorových vozidiel, spôsobe úhrady a preukázania jej zaplatenia.
Mestská časť Bratislava – Podunajské Biskupice nemá záujem zapojiť sa do takéhoto systému parkovacej politiky na území hlavného mesta a trvá na svojom stanovisku prijatým miestnym zastupiteľstvom v minulosti. Predložený návrh všeobecne záväzného nariadenia nezavádza jednotnú parkovaciu politiku, keďže v nejasných otázkach odkazuje na všeobecne záväzné nariadenia mestských častí. Predloženým návrhom vzniká 17 lokálnych parkovacích politík pri neúmernom finančnom zaťažení obyvateľov mesta Bratislavy. Občan s trvalým bydliskom v Bratislave by mal byť rezidentom

07)

v rámci celého mesta Bratislava.

za: 15 – jednomyseľne

K bodu 07)	Záverečný účet Mestskej časti Bratislava – Podunajské Biskupice za rok 2015.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 166/2014-2018
Miestne zastupiteľstvo Mestskej časti Bratislava – Podunajské Biskupice

A.  s c h v a ľ u j e
1.)	Celoročné hospodárenie bez výhrad 
2.)	Záverečný účet Mestskej časti Bratislava – Podunajské Biskupice za rok 2015

	Rozpočet 2015 - hospodárenie					
							
	Ukazovateľ	Schválený rozpočet	Upravený rozpočet	Skutočnosť	% plnenia		
	Príjmy spolu	14 535 234	13 691 776	13 949 880	101,89		
	V tom: bežné príjmy	5 599 394	6 085 522	6 700 634	110,11		
	           kapitálové príjmy	8 935 840	6 285 384	6 292 991	100,12		
	           príjmové finančné operácie	0	1 320 870	956 255	72,40		
	Výdavky spolu	14 535 234	13 691 776	13 246 998	96,75		
	V tom: bežné výdavky	5 599 394	6 085 522 	6 050 169	99,42		
	           kapitálové výdavky	8 915 087	7 585 501	7 176 076	94,60		
	           výdavkové finančné operácie	20 753	20 753	20 753	100,00		
	
Bežný rozpočet (+ / -)	0	0	650 465	 		
	Kapitálový rozpočet (+ / - )	20 753	- 1 300 117 	- 883 085			
	Finančné operácie (+ / - )	- 20 753	1 300 117	935 502			
	Hospodársky výsledok 
(prebytok + / schodok - ) 
bežného a kapitálového rozpočtu	0	0	- 232 620			
	Nevyčerpané prostriedky zo ŠR	0	0	- 12 542	 		
	Hospodársky výsledok 
(prebytok + / schodok - ) pre účely rozdelenia do peňažných fondov	0	0	- 245 162	 
		
	Hospodárenie mestskej časti vrátane finančných operácií	0	0	702 882			
	Nevyčerpané prostriedky zo ŠR	0	0	- 12 542			
	Upravené hospodárenie mestskej časti 	0	0	690 340	 

	

3.)  Prevod zostatku finančných operácií  vo výške 690 340 € do rezervného fondu 

                                                         B.  b e r i e   n a   v e d o m i e 
-	Rozbor rozpočtového hospodárenia Mestskej časti Bratislava – Podunajské Biskupice za  rok  2015.
-	Stanovisko miestnej kontrolórky  k  záverečnému účtu Mestskej časti Bratislava – Podunajské Biskupice  za rok 2015.
-	 Správu nezávislého audítora z overenia ročnej účtovnej závierky Mestskej časti Bratislava – Podunajské Biskupice za rok 2015. 

za: 15 – jednomyseľne

K bodu 08)	Návrh na použitie finančných prostriedkov z Rezervného fondu Mestskej časti Bratislava – Podunajské Biskupice.

Materiál uviedla starostka mestskej časti PhDr. Ožvaldová. V rámci diskusie poslanec Lampart upozornil na potrebu rekonštrukcie vnútorných priestorov základnej školy Bieloruská, kde chodby sú v zlom stave (opadaná omietka, vytŕčajúce elektrické káble a pod.) a poslankyňa Falanga Wurster na zatekajúcu strechu materskej školy Staromlynská. Starostka mestskej časti informovala, že na stretnutí s riaditeľkami škôl riaditeľka ZŠ Bieloruská požadovala rekonštrukciu školskej jedálne a riaditeľka MŠ Staromlynská rekonštrukciu terás objektu. Krátka diskusia ďalej prebehla okolo trasovania a financovania plánovanej výstavby cyklotrasy, kde záverom poslanec Krippel navrhol po ukončení výstavby osadiť aj náučné tabule.
Po ukončení diskusie miestne zastupiteľstvo prijalo

UZNESENIE č. 167/2014-2018
Miestne zastupiteľstvo Mestskej časti Bratislava – Podunajské Biskupice

 s c h v a ľ u j e 
použitie finančných prostriedkov z Rezervného fondu Mestskej časti Bratislava - Podunajské Biskupice vo výške 721 600 Eur na:

1.	rekonštrukciu a modernizáciu v základných školách vo výške 150 000 Eur;
2.	rekonštrukciu a modernizáciu v materských školách vo výške 150 000 Eur;
3.	kúpu pozemku na Lieskovskej ul. – areál požiarnej zbrojnice vo výške 100 000 Eur;
4.	vybudovanie cyklotrasy vo výške 80 000 Eur;
5.	rekonštrukciu a modernizáciu detských ihrísk a nákup nových elementov vo výške 20 000 Eur;
6.	vybudovanie parkovacích miest vo výške 100 000 Eur;
7.	rekonštrukciu a modernizáciu trhoviska na Latorickej ul. vo výške 100 000 Eur;
8.	vybudovanie monitorovacieho kamerového systému vo výške 21 600 Eur.

za: 15 – jednomyseľne

09)

K bodu 09)	Zmena č. 2 číselného a programového rozpočtu Mestskej časti Bratislava – Podunajské Biskupice na rok 2016.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 168/2014-2018
Miestne zastupiteľstvo Mestskej časti Bratislava – Podunajské Biskupice

A.  s c h v a ľ u j e
1.)   zmenu č. 2  číselného a programového rozpočtu  Mestskej časti Bratislava - Podunajské   
       Biskupice na rok 2016 v nasledovnej štruktúre
         
	Schválený rozpočet	Zmena rozpočtu	Upravený rozpočet	
		+ / -		
bežné príjmy	6 163 708 €	 + 91 624 €	6 255 332 €	
kapitálové príjmy	216 900 €	0 €	216 900 €	
finančné operácie	281 600 €	 + 734 142 €	1 015 742 €	
príjmy spolu	6 662 208 €	+ 825 766 €	7 487 974 €	
				
bežné výdavky	6 163 708 €	+ 104 166 €	6 267 874 €	
kapitálové výdavky	477 747 €	+ 721 600 €	1 199 347 €	
finančné operácie	20 753 €	0 €	20 753 €	
výdavky spolu	6 662 208 €	+ 825 766 €	7 487 974 €	

B.  b e r i e   n a   v e d o m i e

2.)    medzipoložkový presun finančných prostriedkov
3.)    presun finančných prostriedkov v rámci funkčných klasifikácií alebo programov

za: 15 – jednomyseľne

K bodu 10)	Návrh na odpísanie pohľadávky z účtovnej evidencie Mestskej časti Bratislava – Podunajské Biskupice voči spoločnosti RIWERK, s.r.o., IČO: 35 726 458.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

10)

UZNESENIE č. 169/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
odpísanie pohľadávky z účtovnej evidencie Mestskej časti Bratislava – Podunajské Biskupice voči povinnej spoločnosti RIWERK, s.r.o., Kazanská 15, 821 06 Bratislava, IČO: 35 726 458 v celkovej čiastke 1.436,06 €.

za: 15 – jednomyseľne

K bodu 11)	Návrh na schválenie prevodu vlastníctva bytu do vlastníctva právoplatného nájomcu obecného bytu v Mestskej časti Bratislava – Podunajské Biskupice.

Materiál uviedla konateľka Bytového podniku Podunajské Biskupice, s.r.o. Ing. Janošovová. Po otvorení diskusie poslankyňa Falanga Wurster upozornila na uznesenie miestnej rady, ktorá neodporúča miestnemu zastupiteľstvu schváliť predložený návrh uznesenia. Starostka mestskej časti vysvetlila, že miestna rada neodporučila schváliť predaj predmetného bytu z dôvodu, že žiadateľ je nájomcom obecného bytu od mesiaca november 2014. O slovo sa prihlásila vedúca oddelenia sociálnych vecí, zdravotníctva a bytovej politiky PhDr. Fratričová. Po udelení slova vysvetlila, že komisia sociálnych vecí odporúča pridelenie 1-izbových bytov rodinám s tým, že následne si budú riešiť svoju bytovú situáciu sami. V novembri r. 2014 bol takto odsúhlasený a odporučený nájom 3 nájomcom. Dvaja už o odkúpenie požiadali a byty im boli miestnym zastupiteľstvom schválené na predaj. Takýto predaj je v súlade so zákonom č. 182/1993 Z.z. a Všeobecne záväzným nariadením č.. 10/1996 hl.m. SR Bratislavy. Požiadala o zachovanie filozofie komisie a schválenie predloženého návrhu. Schválenie návrhu podporila aj predsedníčka sociálno zdravotnej komisie poslankyňa Múčková.
Zástupca starostky mestskej časti poslanec Černý podotkol, že Magistrát hl.m. SR Bratislavy uzatvára nájomné zmluvy na obecné byty na dobu určitú, t.j. možnosť odkúpenia bytu ani nevznikne. Tento postup podporil poslanec Krippel. Vyjadril sa, že predložený návrh nepodporí a požaduje prijať generálne pravidlo, že odteraz už mestská časť nikdy nepridelí nájomný byt na dobu neurčitú. Takéto konanie označil ako výsmech všetkým mladým ľuďom, ktorí si zabezpečujú bývanie cez vysoké hypotekárne úvery, ktoré dlhodobo splácajú. K týmto názorom sa pripojili aj poslanci Lampart a Jégh. Zároveň poslanec Lampart požiadal o menovité hlasovanie pri schvaľovaní uznesenia.
Po ukončení diskusie starostka mestskej časti pristúpila k menovitému hlasovaniu o predloženom návrhu uznesenia:
Za schválenie návrhu hlasovala poslankyňa Múčková, proti hlasovali poslanci: Krippel, Kubiš, Lampart, Matuszná, Švehla a Tóth, hlasovania sa zdržali poslanci: Brániková, Černý, Duranský, Falanga Wurster, Foglszinger, Holásek, Jégh a Šimunová (za: 1, proti: 6, zdržali sa: 8).
Predložený návrh uznesenia nezískal dostatočný počet hlasov poslancov na jeho schválenie.

11)

K bodu 12)	Návrh na odkúpenie pozemkov parc.č. 6044/1 o výmere 1176 m2 a parc.č. 6044/2 o výmere 461 m2 na Lieskovskej ceste v k.ú. Podunajské Biskupice.

Materiál uviedla prednostka miestneho úradu Ing. Janigová a následne ako predkladateľka, na návrh starostky mestskej časti, autoremedúrou zmenila v návrhu uznesenia cenu za odkupované pozemky na 98.220,- €, t.j. 60,- €/m2.
Miestne zastupiteľstvo bez diskusie prijalo

UZNESENIE č. 170/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
odkúpenie pozemku parc. č. 6044/1, zastavané plochy a nádvoria o výmere 1176 m² a parc. č. 6044/2, zastavané plochy a nádvoria o výmere 461 m²  v k.ú. Podunajské Biskupice za cenu 98.220,- €, t.j. 60,- €/m2.
za: 15 – jednomyseľne

K bodu 13)	Návrh na odkúpenie pozemkov registra „E“ parc.č. 1803/2 a parc.č. 1802/2 na Ulici svornosti v k.ú. Podunajské Biskupice Magistrátom hlavného mesta SR Bratislavy.

	Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 171/2014-2018
Miestne zastupiteľstvo Mestskej časti Bratislava – Podunajské Biskupice

ž i a d a
primátora hlavného mesta SR Bratislavy o odkúpenie pozemkov registra „E“ parc. č. 1803/2   a  parc. č. 1802/2  na Ulici svornosti v k. ú. Podunajské Biskupice Magistrátom hlavného mesta SR Bratislavy za účelom rozšírenia cintorína na Šamorínskej ulici – II. etapa.

za: 15 – jednomyseľne

Rokovaciu miestnosť opustil poslanec Krippel.

K bodu 14)	Návrh prechodu nájmu pozemku registra „C“ parc.č. 5590/2 o výmere 155 m2 pod stavbou so súpisným číslom 10891 na Dudvážskej ul. na dobu neurčitú v k.ú. Podunajské Biskupice v prospech vlastníka stavby: REEBAU, s.r.o., IČO: 36 667 323, Sabinovská 8, 821 02 Bratislava, ako prípad hodný osobitného zreteľa v zmysle § 9a, ods. 9, písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.
12)

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 172/2014-2018
Miestne zastupiteľstvo Mestskej časti Bratislava – Podunajské Biskupice

	A.  s c h v a ľ u j e
prechod nájmu pozemku registra  „C“ parc. č. 5590/2 o výmere 155  m2 pod stavbou so súpisným číslom 10891 na Dudvážskej ul. na dobu neurčitú v k. ú. Podunajské Biskupice  v prospech vlastníka stavby: REEBAU s.r.o., IČO: 36 667 323, Sabinovská 8, 821 02 Bratislava ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z. z. zo dňa 16. 06. 2009, ktorým sa mení a dopĺňa zákon  č. 138/1991 Zb. o majetku obcí v znení neskorších predpisov a o zmene a doplnení niektorých zákonov z dôvodu, že ide o pozemok pod stavbou so súpisným číslom 10891 vo vlastníctve nájomcu.
B.  u k l a d á
prednostke miestneho úradu zabezpečiť vypracovanie nájomnej zmluvy v zmysle bodu A tohto uznesenia a predložiť  na podpis oprávneným osobám.

za: 14 – jednomyseľne

K bodu 15)	Návrh prechodu nájmu časti pozemku registra „C“ parc.č. 5543/1 o výmere 25,70 m2 pod predajným stánkom na trhovisku Latorická na dobu neurčitú v k.ú. Podunajské Biskupice v prospech vlastníka stánku spoločnosti: ENPI, s.r.o., IČO: 35 860 642, Estónska 1/A, 821 06 Bratislava, ako prípad hodný osobitného zreteľa v zmysle § 9a, ods. 9, písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 173/2014-2018
Miestne zastupiteľstvo Mestskej časti Bratislava – Podunajské Biskupice

A.	s c h v a ľ u j e
prechod nájmu časti pozemku registra „C“ parc. č. 5543/1 o výmere 25,70 m2 pod predajným stánkom na trhovisku Latorická na dobu neurčitú v k. ú. Podunajské Biskupice  v prospech vlastníka stánku spoločnosti ENPI s.r.o., IČO: 35 860 642, Estónska 1/A, 821 06 Bratislava ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z. z. zo dňa 16. 06. 2009, ktorým sa mení a dopĺňa zákon  č. 138/1991 Zb. o majetku obcí v znení neskorších predpisov a o zmene a doplnení niektorých zákonov z dôvodu, že ide o pozemok pod stavbou – predajným stánkom vo vlastníctve nájomcu.
B.  u k l a d á
prednostke miestneho úradu zabezpečiť vypracovanie nájomnej zmluvy v zmysle bodu A tohto uznesenia a predložiť  na podpis oprávneným osobám.

za: 14 – jednomyseľne
13)

Do rokovacej miestnosti sa vrátil poslanec Krippel.

K bodu 16)	Návrh nájmu pozemkov parc.č. 1206 – záhrady o výmere 786 m2 a parc.č. 1205 – záhrady o výmere 614 m2 na Petöfiho ul.č. 52 na dobu neurčitú v k.ú. Podunajské Biskupice v prospech: Rozália Škrabáková, Petöfiho č. 52, 821 06 Bratislava, ako prípad hodný osobitného zreteľa v zmysle § 9a, ods. 9, písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

Materiál uviedla prednostka miestneho úradu Ing. Janigová a následne ako predkladateľka, na návrh starostky mestskej časti, autoremedúrou doplnila do návrhu uznesenia v bode B.: „a v zmysle občianskeho zákonníka uplatniť nárok na úhradu nájomného za hore uvedené pozemky spätne za 3 roky.“
Miestne zastupiteľstvo bez diskusie prijalo

UZNESENIE č. 174/2014-2018
Miestne zastupiteľstvo Mestskej časti Bratislava – Podunajské Biskupice

	A.  s c h v a ľ u j e
	nájom pozemkov parc. č. 1206 – záhrady o výmere 786 m2 a parc. č. 1205 – záhrady 
	o výmere 614 m2 na Petöfiho ul. č. 52 na dobu neurčitú v k. ú. Podunajské Biskupice 
	v prospech: Rozália Škrabáková, Petöfiho č. 52, 821 06 Bratislava ako prípad hodný 
	osobitného zreteľa v zmysle § 9a ods. 9 písm. c) zákona č. 258/2009 Z. z. zo dňa
	16.06.2009, ktorým sa mení a dopĺňa zákon  č. 138/1991 Zb. o majetku obcí v znení
	neskorších predpisov a o zmene a doplnení niektorých zákonov z dôvodu, že ide
	o pozemok zastavaný stavbou vo vlastníctve nájomcu, vrátane priľahlej plochy, ktorá
	svojim umiestnením a využitím tvorí neoddeliteľný celok so stavbou.

B.   u k l a d á
prednostke miestneho úradu zabezpečiť vypracovanie  nájomnej zmluvy v zmysle bodu A tohto uznesenia a predložiť  na podpis oprávneným osobám a v zmysle občianskeho zákonníka uplatniť nárok na úhradu nájomného za hore uvedené pozemky spätne za 3 roky.

za: 15 – jednomyseľne

K bodu 17)	Návrh nájmu nebytových priestorov a návrh nájomnej zmluvy na nájom nebytových priestorov nachádzajúcich sa v Základnej škole Bieloruská 1 v zriaďovateľskej pôsobnosti Mestskej časti Bratislava – Podunajské Biskupice o výmere 91 m2 za účelom hudobnej a jazykovej výučby na obdobie od 1.5.2016 do 30.6.2025, ako prípad hodný osobitného zreteľa v zmysle § 9a, ods. 9, písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

14)

UZNESENIE č. 175/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
A.	nájom nebytových priestorov nachádzajúcich sa v Základnej škole Bieloruská 1
v zriaďovateľskej pôsobnosti Mestskej časti Bratislava – Podunajské Biskupice o výmere 91 m2 za účelom hudobnej a jazykovej výučby na obdobie od 1.5.2016 do 30.06.2025 ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z. z. zo dňa 16. 06. 2009, ktorým sa mení a dopĺňa zákon  č. 138/1991 Zb. o majetku obcí v znení neskorších predpisov a o zmene a doplnení niektorých zákonov.

B.	návrh nájomnej zmluvy na nájom nebytových priestorov nachádzajúcich sa      
v Základnej škole Bieloruská 1 v zriaďovateľskej pôsobnosti Mestskej časti Bratislava – Podunajské Biskupice o výmere 91 m2 za účelom hudobnej a jazykovej výučby.

za: 15 – jednomyseľne

K bodu 18)	Návrh prevádzkovej doby pre prevádzkareň ALIS cafe – bar, Kazanská 19, 821 06 Bratislava prevádzkovateľa: Eva Tavalyová, Vývojova 369/10, 851 10 Bratislava.

Materiál uviedla prednostka miestneho úradu Ing. Janigová. Po otvorení diskusie poslanec Duranský, vzhľadom na zmenu nájomcu, odporučil schváliť predložený návrh uznesenia napriek sťažnosti obyvateľov na túto prevádzku z minulého obdobia. V prípade opakovania sa sťažnosti bude táto výnimka zrušená. K tomuto návrhu sa priklonil aj poslanec Holásek. Proti schváleniu predloženého uznesenia sa vyslovil poslanec Krippel.
Po ukončení diskusie dala starostka mestskej časti hlasovať o navrhnutom uznesení a miestne zastupiteľstvo prijalo

UZNESENIE č. 176/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
prevádzkovú dobu pre prevádzkareň: ALIS cafe – bar, Kazanská 19, 821 06 Bratislava  prevádzkovateľa: Eva Tavalyová, Vývojova 369/10, 851 10 Bratislava v rozpätí:

Pondelok		09.00 h. – 22.00 h.
Utorok			09.00 h. – 22.00 h.
Streda			09.00 h .– 22.00 h.
Štvrtok			09.00 h. – 22.00 h.
Piatok                         09.00 h. – 23.00 h.
Sobota			12.00 h. – 23.00 h.
Nedeľa		12.00 h. – 22.00 h.

za: 10			proti: 4		zdržal sa: 1

15)

K bodu 19)	Návrh prevádzkovej doby pre prevádzkareň Pizzeria Fantozzi, Ipeľská 4, 821 06 Bratislava prevádzkovateľa: West – Group, s.r.o. Krajinská 15/A, 821 06 Bratislava.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 177/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
prevádzkovú dobu pre prevádzkareň: Pizzeria Fantozzi, Ipeľská 4, 821 06 Bratislava  prevádzkovateľa: West – Group s.r.o., Krajinská 15/A, 821 06 Bratislava v rozpätí:

Pondelok		09.00 h. – 23.00 h.
Utorok			09.00 h. – 23.00 h.
Streda			09.00 h .– 23.00 h.
Štvrtok			09.00 h. – 23.00 h.
Piatok                         09.00 h. – 23.00 h.
Sobota			09.00 h. – 23.00 h.
Nedeľa		09.00 h. – 23.00 h.

za: 15 – jednomyseľne

K bodu 20)	Správa o vyhodnotení zimnej služby za obdobie od 01.12.2015 do 29.02.2016.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 178/2014-2018
Miestne zastupiteľstvo Mestskej časti Bratislava – Podunajské Biskupice

b e r i e   n a   v e d o m i e
predloženú správu o vyhodnotení zimnej služby za obdobie od 01.12.2015 do 29.02.2016.

za: 15 – jednomyseľne

K bodu 21)	Rôzne.

A/	Starostka mestskej časti informovala poslancov o:
a)	vyčistení lesa v katastrálnom území Mestskej časti Bratislava – Podunajské Biskupice v súčinnosti s OZ Všestranko dňa 19.3.2016; vyzbierali sa štyri kontajnery odpadu a 70 starých pneumatík;
b)	zabezpečení vysunutého pracoviska Bratislavskej vodárenskej spoločnosti každú stredu na miestnom úrade na Trojičnom námestí, kde si občania môžu vybaviť doklady na kanalizačnú prípojku;
16)

c)	stále prebiehajúcom výkupe pozemkov v rámci zabezpečenia realizácie výstavby diaľnice D4 a rýchlostnej cesty R7; občania Podunajských Biskupíc, ktorí predali svoje pozemky ktoré mali v nájme u Poľnohospodárskeho družstva, musia o tejto skutočnosti družstvo informovať, najlepšie fotokópiou prvej strany kúpnej zmluvy;
d)	získaní dotácie 25 tis. € z BSK;
e)	vyčlenení 1 mil. € Bratislavským samosprávnym krajom na opravy ciest v meste Bratislava;
f)	prebiehajúcich prípravných prácach zameraných na rekonštrukciu trhoviska na Hronskej ulici;
g)	pripravovaných kultúrnych a športových akciách:
1.	29.4.2016 – stavanie mája a Country bál
2.	4.5.2016 – ukladanie vencov, požehnanie sôch na miestnom úrade, omša, otvorenie výstavy v CIIC;
3.	20.5.2016 – celodenné športové aktivity
4.	jún 2016 – Juniáles
5.	september 2016 – súťaž vo varení guláša
B/	Predseda komisie pre nezlučiteľnosť funkcií poslanec Krippel informoval, že všetci poslanci miestneho zastupiteľstva a starostka mestskej časti odovzdali v zákonom stanovenom termíne majetkové priznanie. Zároveň vyzval tých, ktorí tak ešte neučinili, aby odovzdali aj ročné zúčtovanie daní. 

C/	Zástupca starostky mestskej časti a I. námestník primátora hl.m. SR Bratislavy poslanec Černý k preloženej informatívne správe o Zbernom dvore poskytol informáciu z Magistrátu hl.m. SR Bratislavy, že hlavné mesto pripravuje vybudovanie Zberného dvora v Spaľovni za a.s. Slovnaft.

K bodu 22)	Interpelácie poslancov.

p. Kubiš:   1.	V rámci opráv ciest žiada zabezpečiť na Magistráte hl.m. SR Bratislavy opravu 
			povrchu vozoviek na Korytníckej a Kazanskej ulici.
Odpoveď:	Zástupca starostky mestskej časti a I. námestník primátora hl.m. SR Bratislavy
			Poslanec Černý odpovedal, že hlavné mesto má vysúťažených dodávateľov 
			na opravy ciest, ktoré prebehnú v II. polroku 2016.

                 2.	Informoval, že oplotenie ihriska na Bieloruskej ulici je opäť roztrhané. Žiada 
jeho opravu a jeho spevnenie za bránkami.

                 3.	Informoval sa, prečo doposiaľ Magistrát hl.m. SR Bratislavy nezveril mestskej
			časti pozemok na vybudovanie Psieho parku.
Odpoveď:	Starostka mestskej časti odpovedala, že na zverenie pozemku čaká mestská 
			časť už rok. Materiál na zverenie bol prerokovaný na poslednom zasadnutí 
			mestskej rady a posunutý na rokovanie mestského zastupiteľstva.

17)

                 4.	Opätovne upozornil na schátralý objekt SPP.
Odpoveď:	Starostka mestskej časti informovala, že miestny úrad 2x písomne vyzval SPP 
			na vykonanie nápravy a tomuto problému sa bude naďalej venovať.

p. Černý:   1.	Požiadal, v rámci reklamácie, zabezpečiť opravu prepadnutej vozovky na 
			Orenburskej ulici.
Odpoveď:	Pracovníčka referátu verejného obstarávania a EU fondov Ing. Jankovská
			odpovedala, že v týchto dňoch dodávateľ začína s prácami na odstránenie
			reklamácií.

2.	Požiadal o zabezpečenie obnovenia náteru prechodov pre chodcov z Dudvážskej ulice k NC Hron.

3.	Požiadal o obnovenie označenia Mestskej časti Bratislava – Podunajské Biskupice na všetkých vstupoch do mestskej časti.

p. Jégh:		Upozornila na poškodený plot súkromného pozemku v križovatke Krajinská – Hlbinná – Lizbothova, cez ktorý sú vidieť na tomto pozemku vraky 4-5 motorových vozidiel. Žiada tento stav sledovať, aby tu nevznikla skládka.

p. Matuszná:	Žiada osadiť zrkadlo v neprehľadnej križovatke ulíc Devätinova – Hydinárska.

K bodu 23)	Záver.

Starostka mestskej časti PhDr. Alžbeta Ožvaldová poďakovala poslancom a ostatným prítomným za účasť a ukončila zasadnutie miestneho zastupiteľstva.

Ing. Eva  J a n i g o v á					PhDr. Alžbeta O ž v a l d o v á  
prednostka		      					starostka 
miestneho úradu						mestskej časti

Overovatelia zápisnice:		Rozália Múčková	.......................................................

					Pavol Kubiš		.......................................................

Alžbeta  J a n č u l o v á
zapisovateľka